Påskeværet: Mot 20 grader i sør – regn i nord
Kortversjonen av værmeldingen for påsken er at været blir bedre og bedre jo lenger sør du kommer. – Høytrykket i de tre nordligste fylkene ligger mer lagelig til for hugg. Pålandsvind og frontsystemer kommer inn allerede på dagen torsdag her. I sør holder høytrykket stand, men viker litt på Sørvestlandet og i Trøndelag på søndag, oppsummerer statsmeteorolog Gunnar Livik til NTB. På både Øst- og Sørlandet blir det oppholdsvær hele påsken, og i helgen kan gradestokken vise 20 varmegrader for første gang i år. Det gjelder flere steder, men spesielt i øst. Dersom det blir 20 grader, er det i så fall første gang i år. Den høyeste temperaturen så langt i 2019 ble målt i Bergen 5. april. Da var det 19,8 grader her.Lørdag og søndag blir de aller fineste dagene Østafjells, ifølge meteorologen. På nattetid er temperaturene imidlertid fortsatt lave, noe som er godt nytt for skiglade som har dratt til fjells. – På alle høyfjellsområder i sør ser det veldig bra ut i påsken. Det er greit med snø. På Geilo for eksempel, er temperaturene godt nede på minus noen netter fram i tid, sier Livik. Temperaturene er høye på dagen til å være oppe i fjellet, så det blir nok skareføre først på dagen, sier han. Les også: Fem mattips til påsketurenBåde på Vestlandet og i Midt-Norge blir det oppholdsvær trolig til og med lørdag, men med noe mer skydekke enn de siste dagene. Søndag kan det bli noe nedbør i disse regionene, men det meste kommer på nattetid. Mandag blir derfor trolig fin igjen. I Nordland blir det byger og spredt nedbør, men hovedsakelig i nordlige deler av fylket. Fra Salten og nordover blir det et lite solgløtt midt på dagen lørdag, ellers blir det perioder med regn til og med mandag. Nordlendinger sør for Salten slipper billigere unna. Her kan det bli noe nedbør torsdag, men ellers opphold fredag og lørdag. Deretter kommer nedbøren. les ogsåBåde i Finnmark og Troms ser været best ut onsdag og torsdag, med perioder med sol. I sørlige deler av Troms kan det komme nedbør allerede i morgen ettermiddag. Deretter blir det nedbør ut påsken. I Finnmark blir det delvis skyet oppholdsvær i dag og torsdag. les også– På kysten av Øst-Finnmark kan det bli frisk bris og liten kuling. Fredag er det ventet litt regn i ytre strøk vest for Nordkapp, sier Livik. På Spitsbergen blir det mildt og regnvær til og med fredag. Lørdag kan det komme litt snø eller sludd, mens det søndag trolig blir klarvær. Mandag kommer det litt snø utpå dagen. I Longyearbyen blir det finest søndag med litt snø.
Påsken byr på knallvær i Sør-Norge med temperaturer som kan bikke 20-tallet. I nord blir det mer variabelt og en del regn.